paragraph_text: Život s Crkvom je bio hrvatski katolički list iz Splita. Osnovao ga je 1934. Martin Josip Kirigin. Izlazio je do 1942. godine u nakladi splitske Hrvatske knjižare i poslije Zvijezde mora. Prve je tri godine izlazio tjedno, a zadnjih pet godina postojanja kao mjesečnik s dodatkom Sveta Misa. U svoje je vrijeme imao najveću ulogu u promicanju liturgijskog apostolata u Crkvi u Hrvata. Bio je pod velikim utjecajem Pija Parscha i Augustina Gemellija, čiji su radovi bili često prevođeni i preneseni u ovaj list. Članci su pisani u pučkom i liturgijskom duhu.